gl gl es gl gl gl it en gl gl gl gl gl en gl it pt gl gl gl es pt en es pt fr es pt gl gl gl en gl gl gl gl gl gl gl gl ca gl id gl es gl gl gl gl es en gl gl gl gl gl gl gl gl gl gl gl gl gl gl gl pt en it nl en gl gl gl gl gl gl gl gl gl gl gl gl gl gl gl gl gl es gl gl gl pt gl gl gl gl gl gl gl en gl gl gl gl gl en gl es gl es es en en es gl gl gl en gl gl gl en en gl gl gl en gl
Antonio Castro Voces: "Hai dous momentos claves na historia de Quereño a chegada do ferrocarril e a de Endesa"
Este historiador vén de reunir nun libro a historia do seu pobo, Quereño (Rubiá). A obra presentarse o vindeiro 13 de agosto nesta localidade
9 de Agosto de 2022
Era unha idea que tiña na cabeza dende hai tempo, pero non foi ata hai dous anos cando se decidiu a dar o paso e comezar a recompilar a historia do seu pobo, Quereño (Rubiá), nun libro. “Quería facer unha cousa curta, comecei coa idea de 100 páxinas, pero ao final son unhas 240”, comenta sorrindo o historiador valdeorrés Antonio Castro Voces. Este volume, titulado “Quereño un pobo singular”, é xa unha realidade e presentarase o vindeiro sábado 13 de agosto ás 20h. na Casa da Cultura de Quereño.
Neste acto o autor da obra estará moi ben acompañado por amigos e veciños. Así, xunto a el estarán na mesa o investigador Isidro García Tato, natural de Viladequinta (Carballeda de Valdeorras); o escritor de Arcos (Vilamartín), David Vázquez; Ana María Romero Yebra, mestra (que viviu en Quereño e agora reside en Almería) e escritora de literatura infantil e o quereñés Suso Fernández Prieto. “Vai ser un feito histórico en Quereño que se presente un libro e que ademais na presentación cante, Carla Lourdes, unha moza descendente deste pobo”, adianta o escritor Antonio Castro Voces. Este volume poderá adquirirse na presentación, pero tamén nas librerías do Barco.
– ¿Con que obxectivo escribiu este libro?
O libro aborda a historia de Quereño dende os primeiros tempos ata a actualidade. Escribino pensando na xente en xeral, pero, sobre todo na xente nova, para que non se perda e se coñeza, porque non toda a historia do que ten sido o pobo de Quereño ao longo do tempo está escrita.
– ¿Cal é o punto de partida, a época romana?
Na época romana está clara a influencia do paso da vía que ía cara ás Médulas e consérvanse restos arqueolóxicos como o As Barreiras, que denotan que aí se traballou. E, séculos despois, polo ouro que marchaba polo Sil, en Quereño tamén houbo un grupo importante de mulleres aurenas. Pero a primeira referencia escrita que hai deste pobo é do século XII e pertence ao Mosteiro de San Pedro de Montes. Trátase dun documento dun matrimonio, que serían os primeiros quereñeses con nome de apelidos da historia, sobre un intercambio de fincas co mosteiro. A partir de aí evoluciona o libro.
– ¿Cales diría que son os momentos clave da historia de Quereño?
Penso que hai dou momentos trascendentes, un deles en 1883 coa chegada do ferrocarril e a construción da estación, que foi o que nos colocou no mapa. Esta era a saída natural da Cabreira, e pasando coa barca, a forma de viaxar era vir ao tren a Quereño. Isto fomentou que xurdiran unha serie de familias de comerciantes, xente que tiña visión de futuro, como os Perniles, os Carameses, os de Regueiro…, que montaron aquí os seus negocios. Eran tendas que tiñan de todo e que non había noutros lugares.
Outro momento clave na historia deste pobo prodúcese cara mediados do século XX, entre 1950 e 1954, coa instalación de Endesa para construír o encoro, a central e o canal. Isto xerou un gran momento de xente, empregados da empresa que viñeron e se quedaron en Quereño ata o remate da obra. Despois marcharon coa empresa a facer a seguinte obra. Isto supuxo un gran incremento da poboación e do comercio para poder abastecer esa demanda. E así chegou a haber 3 ou 4 carnicerías, 2 pescaderías, zapaterías, xastrerías…
– ¿Por que Quereño é un pobo singular?
Por precisamente por estas dúas cuestións que che estaba comentando. A estación non se constrúe en calquera parte, de feito, só se constrúen despois no Barco e na Rúa, no que é Valdeorras. E xa se salta a Quiroga. E despois a chegada de Endesa, coa que son un pouco crítico, levou a que esta localidade, de boas a primeiras recibira igual a 500 ou 600 familias, porque viñan daquela os obreiros e traían a toda a familia. E Quereño non estaba preparado para recibir a tanta xente entón vivían nas casas, ao mellor un veciño acollía a 3 ou 4 familias de obreiros que estaban nas habitacións que tiñan, e iso foi un momento de esplendor que resultou efímero, porque cando se marcharon quedamos na crúa realidade.
Outra singularidade, e que vén moi a conto do que acabamos de pasar coa pandemia, é a instalación do lazareto que era unha forma de cortar de raíz o paso dos contaxios do cólera, era unha aduana severa porque parece que a xente o pasaba moi mal. Despois a historia de ter unha barca. Hai que pensar que Quereño, como xa comentaba antes, era a saída natural da Cabreira, agora sae de aí a lousa, pero antes saía o mel, as castañas, a madeira… Todo iso viña ao ferrocarril para transportalo e a barca era imprescindible, posteriormente, en 1932, xa se construíu a pasarela.
Despois amosa tamén cuestións moi características como a actividade da escola de gaitas, da asociación de veciños, que é bastante activa, e outros feitos relacionados coa singularidade de ser fronteirizos coa comunidade de Castela e León como a batalla por intentar cambiar de concello, a loita polo tema do médico que ao final conseguímolo, e agora se pode acudir ao Centro de Saúde do Puente.
– Supoño que tamén se recollerán moitos detalles curiosos e mesmo anécdotas…
Claro, como por exemplo que tivemos un equipo de fútbol que foi campión da Copa da República en Cacabelos no ano 1934 ou o capítulo que lle dedico a contar canta xente con título universitario houbo en Quereño ao longo da historia. E cheguei a cifralos en 140, un dato importante, tendo en conta que agora somos só un cento de habitantes. Por iso digo tamén que este é un pobo singular.
actuación antonio castro voces Casa da Cultura historia historiador libro presentación quereño rubiá
9 de Agosto de 2022
O OUFF preséntase na súa 27º edición como o “festival do cine de Galicia”
20 de Setembro de 2022
Ponse en marcha a Escola Municipal de Música Tradicional de Castro Caldelas
15 de Setembro de 2022
Procesión curta do Nazareno do Barco acompañado pola Asunción do Barrio e do Castelo (Rubiá)
14 de Setembro de 2022
Os máis pequenos bailan e cantan no Barco ao ritmo de rock & roll coa Gramola Gominola
11 de Setembro de 2022
Viana vive con ilusión a estrea do equipo cadete de fútbol na liga provincial
24 de Setembro de 2022
Exitoso festival de danza no Barco a favor dos afectados polo incendio de Valdeorras
24 de Setembro de 2022
Xornada Xogade de Atletismo da zona de Valdeorras, no Barco
24 de Setembro de 2022
O barquense Jose López, no XXIV Campionato de España de Btt para Policías Locais na Coruña
24 de Setembro de 2022
Unha porta á investigación astronómica da man da 8ª AstroTrevinca (A Veiga)
24 de Setembro de 2022
A empresa con sede en Valdeorras SPEDION aposta pola dixitalización no sector do transporte
8 de Xullo de 2020
Un local barquense únese ás asociacións de salas de concertos estatais para solicitar medidas mentres dure o cese de actividade
23 de Marzo de 2020
As ocas, de paseo polo casco vello do Barco
23 de Decembro de 2019
A provincia de Ourense ten 204 pacientes ingresados por coronavirus, 20 deles no Hospital de Valdeorras
16 de Abril de 2020
O desfile do Domingo Gordo en Viana do Bolo, en fotos
24 de Febreiro de 2020
Find us on Facebook
SUBSCRÍBETE AO XORNAL O SIL
© Copyright 2022, Todos los derechos reservados
Back to top button
Usamos cookies no noso sitio web para proporcionarlle a experiencia máis relevante lembrando as súas preferencias e repetindo visitas. Ao facer clic en "Aceptar", acepta o uso de TODAS as cookies.
Visión xeral da privacidade
Este sitio web usa cookies para mellorar a súa experiencia ao navegar polo sitio web. Destas cookies, as cookies que se clasifican como necesarias almacénanse no seu navegador, xa que son esenciais para o funcionamento das funcionalidades básicas do sitio web. Tamén empregamos cookies de terceiros que nos axudan a analizar e comprender como usa este sitio web. Estas cookies gardaranse no seu navegador só co seu consentimento. Tamén ten a opción de optar por non recibir estas cookies. Pero a desactivación dalgunhas destas cookies pode afectar a súa experiencia de navegación.
As cookies necesarias son absolutamente esenciais para que o sitio web funcione correctamente. Esta categoría só inclúe cookies que garanten as funcionalidades básicas e as funcións de seguridade do sitio web. Estas cookies non almacenan ningunha información persoal.